อีซีเครซีฮอตทัวร์

อีซีเครซีฮอตทัวร์ เป็นทัวร์คอนเสิร์ตรอบโลกครั้งแรกและครั้งที่สองโดยรวมของเกิร์ลกรุปเกาหลีใต้เลเซราฟิม ซึ่งจัดขึ้นเพื่อโปรโมตอีพีของกลุ่ม ได้แก่ อีซี (2024), เครซี (2024) และ ฮอต (2025) โดยทัวร์เริ่มต้นที่เมืองอินช็อน ประเทศเกาหลีใต้ ในวันที่ 19 เมษายน ค.ศ. 2025 และสิ้นสุดลงในวันที่ 1 กุมภาพันธ์ ค.ศ. 2026 ที่โซล โดยมีการแสดงทั้งหมด 31 รอบทั่วเอเชียและอเมริกาเหนือ

ทัวร์ได้รับการตอบรับที่ดีและประสบความสำเร็จในเชิงพาณิชย์ โดยทำรายได้ 34.1 ล้านดอลลาร์สหรัฐ และกลายเป็นหนึ่งใน 10 ทัวร์คอนเสิร์ตเคป็อปที่ทำรายได้สูงสุดในปี 2025

เบื้องหลัง
ซอร์ซมิวสิกประกาศจัดอีซีเครซีฮอตทัวร์เมื่อวันที่ 28 กุมภาพันธ์ ค.ศ. 2025 โดยกำหนดการแสดงรอบแรกในประเทศเกาหลีใต้ ญี่ปุ่น ไต้หวัน ฮ่องกง ฟิลิปปินส์ ไทย และสิงคโปร์

ในการประกาศรอบแรกของทัวร์ มีการระบุว่าการทัวร์ในทวีปอเมริกาเหนือจะจัดขึ้นในเดือนกันยายน ค.ศ. 2025 และรายละเอียดต่าง ๆ ถูกปล่อยออกมาในเดือนมิถุนายน ค.ศ. 2025 โดยยืนยันว่าจะจัดแสดงใน 7 เมืองในสหรัฐอเมริกา และอีก 1 เมืองในเม็กซิโก

สำหรับการทัวร์ในอเมริกาเหนือ กลุ่มได้ร่วมมือกับแอมะซอนมิวสิก เพื่อจัดจำหน่ายสินค้าที่ระลึกจากการทัวร์ ซึ่งรวมถึงเสื้อผ้าและแท่งไฟ สินค้ามีจำหน่ายทางออนไลน์ ที่สถานที่จัดคอนเสิร์ต และที่ร้านค้าป็อปอัปในลอสแอนเจลิสและซีแอตเทิล ซึ่งใช้การชำระเงินแบบไร้พนักงานเก็บเงิน และมีผู้เข้าร่วมมากกว่า 1,700 คน

ในเดือนพฤศจิกายน ค.ศ. 2025 ได้มีการจัดคอนเสิร์ตสองรอบที่โตเกียวโดม ซึ่งใช้ชื่อว่า Easy Crazy Hot Encore หลังจากนั้นได้มีการประกาศจัดคอนเสิร์ตอองคอร์อีกสองรอบที่โซลในช่วงต้นปี 2026 ซึ่งเป็นการปิดฉากทัวร์อย่างเป็นทางการ

การตอบรับ
อีซีเครซีฮอตทัวร์ได้รับการตอบรับที่ดีทั่วโลก อี จ็อง-ยุน จากสำนักข่าว The Korea Herald ได้กล่าวชื่นชมการแสดงที่อินช็อนว่ามี "ภาพลักษณ์การแสดงที่โดดเด่นและน่าประทับใจ" พร้อมทั้งยกย่องว่าเป็นการแสดงที่ "ยกระดับขึ้นอย่างชัดเจน" เมื่อเทียบกับการแสดงที่ผ่าน ๆ มา เอลิซา เชีย จากหนังสือพิมพ์เดอะสเตรตส์ไทมส์ ได้รีวิวการแสดงที่สิงคโปร์ โดยกล่าวว่าสมาชิกกลุ่มมี "ความรู้สึกซาบซึ้งและขอบคุณจากใจจริง" ต่อผู้ชม และเห็นได้ชัดว่าพวกเธอ "กระตือรือร้นที่จะสร้างความประทับใจและเชื่อมโยงความรู้สึกกับแฟน ๆ" ในทำนองเดียวกัน เกเบรียล ซูล็อก จากบิลบอร์ดฟิลิปปินส์ ได้เน้นย้ำถึงรายชื่อเพลงที่ "จุใจ" และความรู้สึกที่ลึกซึ้งในคำพูดของสมาชิกในคอนเสิร์ตที่มะนิลา โดยกล่าวว่าทัวร์นี้ "ไม่เพียงแต่แสดงให้เห็นว่าพวกเธอพัฒนาไปไกลแค่ไหนในสามปีนับตั้งแต่เดบิวต์ แต่ยังแสดงให้เราเห็นว่าทำไมโลกถึงจับตามองพวกเธออยู่" เอริค ดีป จาก The Dallas Observer ซึ่งทำข่าวจากการแสดงที่ Grand Prairie ได้ชื่นชมการผลิตและเทคนิคพิเศษของทัวร์นี้ บรรยากาศที่เต็มไปด้วยพลังบวก และการมีปฏิสัมพันธ์ระหว่างสมาชิกภายในกลุ่ม

 รายชื่อเพลง 
รายชื่อนี้รวบรวมมาจากงานแสดงที่อินช็อนเมื่อวันที่ 19 เมษายน ค.ศ. 2025 และไม่ได้เป็นมาตรฐานของการแสดงในรอบอื่น ๆ

อองคอร์

หมายเหตุ
 เพลง "Different" ถูกเพิ่มเข้าไปในรายชื่อเพลงตั้งแต่การแสดงวันที่ 12 มิถุนายนที่ไซตามะ โดยการแสดงนอกประเทศญี่ปุ่นจะใช้เวอร์ชันภาษาอังกฤษแทน

 วันที่ทัวร์ 
+รายชื่อวันจัดทัวร์วันที่ (2025)เมืองประเทศสถานที่ผู้เข้าร่วม 19 เมษายน อินช็อน เกาหลีใต้ Inspire Arena 8,600 20 เมษายน 6 พฤษภาคม นาโงยะ ญี่ปุ่น Nagoya International Exhibition Hall 110,000 7 พฤษภาคม 13 พฤษภาคม โอซากะ โอซากะโจฮอล 14 พฤษภาคม 7 มิถุนายน คิตะกีวชู  8 มิถุนายน 12 มิถุนายน ไซตามะ ไซตามะซูเปอร์อารีนา 14 มิถุนายน 15 มิถุนายน 19 กรกฎาคม เถา-ยฺเหวียน ไต้หวัน NTSU Arena 18,000 20 กรกฎาคม 25 กรกฎาคม ฮ่องกง AsiaWorld–Arena — 26 กรกฎาคม 2 สิงหาคม ปาไซ ฟิลิปปินส์ SM Mall of Asia Arena— 9 สิงหาคม ปากเกร็ด ไทย ธันเดอร์โดม — 10 สิงหาคม 16 สิงหาคม สิงคโปร์ สนามกีฬาในร่มสิงคโปร์  7,500 3 กันยายน นวร์ก สหรัฐอเมริกา Prudential Center — 5 กันยายน ชิคาโก Wintrust Arena — 8 กันยายน แกรนด์แพรรี Texas Trust CU Theatre — 12 กันยายน อิงเกิลวูด Kia Forum — 14 กันยายน ซานฟรานซิสโก Bill Graham Civic Auditorium 8,500 17 กันยายน ซีแอตเทิล Climate Pledge Arena — 20 กันยายน พาราไดซ์ Michelob Ultra Arena — 23 กันยายน เม็กซิโกซิตี เม็กซิโก Arena CDMX — 18 พฤศจิกายน โตเกียว ญี่ปุ่น โตเกียวโดม 80,000 19 พฤศจิกายน รวม 237,000

+รายชื่อวันจัดทัวร์ วันที่ (2026) เมือง ประเทศ สถานที่ ผู้เข้าร่วม 31 มกราคม โซล เกาหลีใต้ Jamsil Indoor Stadium 10,543 1 กุมภาพันธ์

 หมายเหตุ 
 ฮอ ยุนจิน ไม่ได้เข้าร่วมการแสดงในวันที่ 6 และ 7 พฤษภาคมที่นาโงยะ และการแสดงในวันที่ 13 และ 14 พฤษภาคมที่โอซากะ เนื่องจากอาการปวดหลังส่วนล่าง

 เชิงอรรถ 

 อ้างอิง 

หมวดหมู่:เลเซราฟิม
หมวดหมู่:คอนเสิร์ตทัวร์ในปี พ.ศ. 2568
หมวดหมู่:คอนเสิร์ตทัวร์ในประเทศไทย